stanford-oval/wikipedia huggingface dataset:
הוצאת ספר תורה
מהותו

הוצאת ספר התורה מארון הקודש נחשבת כטקס בעל חשיבות, וברבים מבתי הכנסת אף נמכרת זכות ההוצאה לכל המרבה במחיר, יחד עם שאר העליות. בחלק מהמקומות (בעיקר בקרב עדות המזרח) מוכרים את זכות פתיחת הארון וזכות הוצאת הספר תורה בנפרד.
בספר אור זרוע כותב מחברו רבי יצחק מויינה, שאף במקומו נהגו למכור את הוצאת הספר תורה, וממליץ בעד מנהג זה:
ומנהגנו בארץ כנען לאחר שגומר כל הקדיש מתחיל ש"צ ואומר בקול רם אין כמוך כו' והצבור עונין אחריו פעמים ויש מקומות שאין עונים אחריו [רק] פ"א ולאחר שגמרו אין כמוך מלכותך אב הרחמים מיד הולך אחד מחשובי הקהל ומוציא ס"ת מארון הקודש ונותנה לשליח צבור ודרכם לקנות מן הקהל שירשוהו להוציא ס"ת מארון הקודש ולתתה ביד שליח צבור ומנהג כשר הוא וכבוד התורה הוא וראיה לדבר דתנן...
בהקשר לכך, מובא במרדכי בשם האור זרוע מעשה באדם שעיכב את מכירת 'פתיחת הארון', מאחר שלטענתו הוצאת הספר תורה שייכת לשליח ציבור:
”השיב הר"י מוינ"א בספר אור זרוע על ששאלתם ששמעון מוחה ביד מי שקנה מן הקהל להוציא ס"ת מן הארון הקודש ולתתה ביד שליח ציבור וכן להחזירה והמעות הללו באות לכיס של צדקה ושמעון מוחה מפני שזו מצווה של החזן נראה בעיני שלא כוון יפה אותו שמעון שהרי במה זכה בה החזן ודאי אילו לא היה יכול לקרות בספר תורה אלא הוא ודאי היה זוכה אבל עתה שיכול אחר לקרות מעשה בכל יום שראובן מתפלל שחרית ושמעון קורא ולוי מתפלל מוסף וא"כ היאך נאמר שזכה בה... וכן המשפט שיכול לקנות להושיט המעילים לגולל ואין הגולל יכול למחות כי אף על פי שקנה הגלילה לא קנה ליקח המעילים” (מרדכי סוף מסכת מגילה [רמז תתלג]).
סגולותיו

בשנים האחרונות נפוץ מנהג ליתן למי שאשתו בחודש התשיעי לעיבורה לפתוח את ארון הקודש, מקורו של מנהג זה הוא מדברי החיד"א:
מנהג העיר שמי שנכנסה אשתו בחדש ט' לעיבורה נזהר לעשות בחדש ההוא מצות פתיחת ההיכל, והוא מנהג יפה ויש לו סמך על ד"ה (דרך האמת/הסוד)
רבי חיים פלאגי העיר בספרו שהיה מי שנהג במקרה כזה - כהמשך לסגולה, שלא לסגור אחריו את הארון לאחר שהוציא את הספר תורה, וכתב שאינו נכון לעשות כן:
אין טעם בזה, אלא כיון שהתחיל במצווה צריך שיסגור דלתיים של ההיכל כי זהו כבוד הספר תורה. ועוד זאת כשם שעושה סימן יפה דמבעי רחמי למיפתח את רחמה ככה יעשה סימנא טבא דאחר הלידה יסגור ה' בעד רחמה
פתיחת הארון בזמנים שונים

מלבד פתיחת הארון לצורך הוצאת ספר תורה על מנת לקרוא בו, נהגו לפותח את הארון גם בזמנים נוספים כגון:
בשעת אמירת תפילת אבינו מלכנו וכן בעת אמירת תפילת 'שמע קולנו' נהגו במקומות רבים לפתוח את הארון.
בעת אמירת תפילת 'כל נדרי' בליל יום כיפור נהגו לפתוח את הארון עד לאחר סיום אמירתו.
נוהגים לפתוח את הארון בזמן תפילת נעילה.
בימים נוראים בקטעי תפילה מסוימים בעיקר אלו הנאמרים בחזרת הש"ץ נהגו לפתוח את הארון, על מנת להדגיש את חשיבותם.
סדר הוצאת ספר תורה > ביום חול > אל ארך אפים

בימים שאומרים בהם למנצח נוהגים לומר קודם הוצאת ספר התורה את תפילת 'אל ארך אפים'. לתפילה זו ידועות שתי נוסחאות, בחלק מן העדות אומרים רק אחת מהן ובחלק מן העדות אומרים את שתיהן:
מנהג אשכנז המערבי ופיהם ופולין קטן: אֵל אֶרֶךְ אַפַּיִם וְרַב חֶסֶד וֶאֱמֶת. אַל בְּאַפְּךָ תוֹכִיחֵנוּ. חוּסָה יְהֹוָה עַל עַמֶּךָ. וְהוֹשִׁיעֵנוּ מִכָּל רָע. חָטָאנוּ לְךָ אָדוֹן סְלַח נָא כְּרוֹב רַחֲמֶיךָ אֵל:
במנהג פולין גדול מוסיפים: אֵל אֶרֶךְ אַפַּיִם וְרַב חֶסֶד וֶאֱמֶת. אַל תַּסְתֵּר פָּנֶיךָ מִמֶּנּוּ. חוּסָה יְהֹוָה עַל יִשְׂרָאֵל עַמֶּךָ: וְהַצִּילֵנוּ מִכָּל רָע. חָטָאנוּ לְךָ אָדוֹן סְלַח נָא כְּרוֹב רַחֲמֶיךָ אֵל:
בנוסח הספרדים, בנוסח פרובאנס ובתכלאל אומרים את שתי הנוסחאות בנוסח זה:
אֵל אֶרֶךְ אַפַּיִם וְרַב חֶסֶד וֶאֱמֶת. אַל בְּאַפְּךָ תוֹכִיחֵנוּ. חוּסָה ה' עַל יִשְׂרָאֵל עַמֶּךָ וְהושִׁיעֵנוּ מִכָּל רָע. חָטָאנוּ לְךָ. אָדון סְלַח נָא. כְּרוב רַחֲמֶיךָ אֵל:
אֵל אֶרֶךְ אַפַּיִם וּמָלֵא רַחֲמִים. אַל תַּסְתֵּר פָּנֶיךָ מִמֶּנּוּ. חוּסָה ה' עַל (שְׁאֵרִית) יִשְׂרָאֵל עַמֶּךָ. וְהַצִּילֵנוּ מִכָּל רָע. חָטָאנוּ לְךָ. אָדון סְלַח נָא. כְּרוב רַחֲמֶיךָ אֵל:
בנוסח הספרדים, ביום שאין אומרים תחנון, אומרים במקומו את נוסח זה:
יְהִי ה' אֱלהֵינוּ עִמָּנוּ כַּאֲשֶׁר הָיָה עִם אֲבותֵינוּ אַל יַעַזְבֵנוּ וְאַל יִטְּשֵׁנוּ: הושִׁיעָה אֶת עַמֶּךָ וּבָרֵךְ אֶת נַחֲלָתֶךָ וּרְעֵם וְנַשְּׂאֵם עַד הָעוֹלָם: בַּעֲבוּר דָּוִד עַבְדֶּךָ אַל תָּשֵׁב פְּנֵי מְשִׁיחֶךָ: בָּרוּךְ הַמָּקום שֶׁנָּתַן תּורָה לְעַמּו יִשְׂרָאֵל בָּרוּךְ הוּא: אַשְׁרֵי הָעָם שֶׁכָּכָה לּו אַשְׁרֵי הָעָם שֶׁה' אֱלהָיו:
ובתכלאל, ביום שאין אומרים תחנון, אומרים את נוסח זה:
יְהִי ה' אֱלהֵינוּ עִמָּנוּ כַּאֲשֶׁר הָיָה עִם אֲבותֵינוּ אַל יַעַזְבֵנוּ וְאַל יִטְּשֵׁנוּ: הושִׁיעָה אֶת עַמֶּךָ וּבָרֵךְ אֶת נַחֲלָתֶךָ וּרְעֵם וְנַשְּׂאֵם עַד הָעוֹלָם: (בראש חודש ובחול המועד מוסיפים: הוֹשַׁע ה' אֶת עַמְּךָ אֵת שְׁאֵרִית יִשְׂרָאֵל:) בַּעֲבוּר דָּוִד עַבְדֶּךָ אַל תָּשֵׁב פְּנֵי מְשִׁיחֶךָ:
בנוסח איטליה לא נהוגה תוספת זו כלל, אלא מתחילים "ויהי בנסוע הארון", וכן הוא בנוסח רומניא אלא שגם נוסח "והיה בנסוע" אין אומרים.
סדר הוצאת ספר תורה > ביום חול > ויהי בנסוע

כאשר פותחים את הארון נהגו בנוסח אשכנז, נוסח ספרד, נוסח איטליה ובתכלאל לומר את פרשת 'ויהי בנסוע הארון' - המתארת את מסע ארון הברית בעת נידודי בני ישראל במדבר לאחר יציאתם ממצרים, ולאחר מתן תורה. קיימים חילוקי מנהגים לגבי בדיוק איזה פסוקים לומר.
בנוסח הספרדים, נוסח פרובאנס ובנוסח רומניא לא נהוג לומר קטע זה, ובנוסח פרובאנס ובנוסח רומניא אומרים במקומו לקט פסוקים אחר (כל נוסח נוסח שונה).
בנוסח איטליה, נהוג לומר אחרי קטע זה פרק תהלים: בשני ושני רגיל אומרים תהילים קכ"א, בראש חודש אומרים תהילים ח', וכו'.
סדר הוצאת ספר תורה > ביום חול > בריך שמיה

ברוב קהילות ישראל נהגו לומר בשעת הוצאת הספר תורה מאמר המתחיל במילים 'בריך שמיה'.  מאמר זה מקורו בספר הזוהר, שם נכתב שיש לאומרו בשעת הוצאת ספר תורה. בקהילות אשכנז המזרחי נהגו לאומרו בכל הוצאת ספר תורה. בקרב קהילות הספרדים והתימנים, יש נהגו בכל פעם שקוראים בתורה, ויש נוהגים לאומרו רק בשבתות.  ברוב קהילות אשכנז המערבי, וכן בנוסח איטליה ובנוסח רומניא, אין אומרים פיסקה זו כלל, לא בחול ולא בשבת.
סדר הוצאת ספר תורה > ביום חול > גדלו לה' איתי

לאחר הוצאת הספר תורה מהארון, נותן המוציא את הספר - לשליח ציבור, שמחזיקו ואומר בקול את הפסוק 'גדלו לה' איתי ונרוממה שמו יחדיו'.
לאחר אמירת החזן פסוק זה עונה אחריו כל הציבור באמירת פסוקים, המשתנים לפי מנהגים השונים. לפי נוסח אשכנז ונוסח ספרד אומרים 'לך ה' הגדולה והגבורה... כי קדוש ה' אלוקינו". לאחר מכן אומרים הציבור 'אב הרחמים'.
בימים שמוצאים בהם שני ספרי תורה, אזי לאחר שנתן את הספר תורה הראשון לשליח ציבור, מוציא עוד ספר תורה ומחזיקו בידיו, וכן באותם ימים שיש להוציא ג' ספרים, מעביר אף ספר זה לאדם אחר, ומוציא את הספר השלישי.
לאחר מכן מוליכו השליח ציבור לבמה, (וכשיש יותר מספר אחד, מוליכים אותם אחרי השליח ציבור) ונהגו שכל מי שהספר תורה עובר לידו, מנשקו ומלווה אותו עד מקומו.
בתכלאל לא נוהגים אמירה זו בימות החול, אלא מוליכים את ספר התורה בשעת אמירת "ויהי בנסוע"; בשבת אומרים נוסח מורחב של קטע זה.
סדר הוצאת ספר תורה > בשבת ויום טוב

קודם להוצאת הספר נאמרים בהרבה קהילות פסוקים מיוחדים, כגון בנוסח ספרד "אתה הראת", ובנוסח אשכנז המזרחי "אין כמוך", הפיסקה "ויהי בנסוע הארון" ובריך שמיה (אפילו בקצת קהילות שלא אומרים אותה ביום חול). לאחר מכן, מגיש אדם מיוחד את ספר התורה לשליח הציבור וסוגר את ארון הקודש, ולפי נוסח אשכנז המזרחי ונוסח ספרד שליח הציבור קורא שמע ישראל 'אחד אלוהינו' המיוחדים לשבת, ו'גדלו' כמו ביום חול ואומרים "על הכל", והשליח ציבור מוליך את ספר התורה אל הבימה.  בנוסח אשכנז המערבי, סדר הוצאת ספר תורה בשבת זהה לשל חול, חוץ מהוספת הקטע "על הכל יתגדל ויתקדש" בשעה שמוליכים את ספר התורה לבימה, ולא מוסיפים לא "אין כמוך" ולא "שמע ישראל", ואף פעם לא אומרים "בריך שמיה".
בנוסח הספרדים אומרים "אתה הראת", בריך שמיה, וסדרת פסוקים המתחיל "גדלו לה' אתי".
בנוסח איטליה אומרים סדרת פסוקים המתחיל ב"ויהי בנסוע", ואז אומרים פרק תהלים מיוחד לכל פרשה או שבת מיוחדת. בסוף אומרים "גדלו" וסדרת פסוקים כשמלווים את ספר התורה.
בנוסח רומניא אומרים נוסח מורחב בשבת. בנוסח פרובאנס, מוסיפים בשבת פיוט להוצאת התורה, ויש גם ליקוטי פסוקים מיוחדים לשבתות מיוחדות.
סדר הוצאת ספר תורה > בשבת ויום טוב > ואני תפלתי

בשבת במנחה נהגו להוסיף בעת הוצאת הספר תורה הפסוק: ”וַאֲנִי תְפִלָּתִי לְךָ יְהוָה עֵת רָצוֹן אֱלֹהִים בְּרָב חַסְדֶּךָ עֲנֵנִי בֶּאֱמֶת יִשְׁעֶךָ”. בקרב קהילות גאורגיה נהוג שהחזן מקדים ואומר "הכון לקראת אלוקיך ישראל". ולאחר אמירת בריך שמיה, מוסיפים קטע תפילה מיוחד כפי המופיע בסידור תפלת החדש. ברוב הקהילות הוא נאמר קודם "ויהי בנסוע", ואילו בנוסח הספרדים לא נוהגים לומר ויהי בנסוע, אלא אומרים אחריו פסוק "כי מציון תצא תורה וגו'". בנוסח איטליה ובנוסח רומניא, מוסיפים אחרי פסוק זה, לפני "ויהי בנסוע", עוד כמה פסוקים (ובנוסח רומניא לא אומרים ויהי בנסוע, וכנ"ל).
בטעם להוספת פסוק זה אמרו במדרש:
בתשובות הרשב"א לאחר שהביא את טעם מהדרש כתב טעם נוסף:
עוד יש טעם אחר, אפשר לאומרו, לפי דעת בעלי חכמת הכוכבים: לפי שכבר נודע, דמזלו של שבת הוא שבתאי, והוא המסבב ברצון הבורא ענינים קשים, כידוע לבעלי חכמה זאת. ואמר החכם ראב"ע (רבי אברהם בן עזרא): ע"כ נצטוו ישראל לנוח בו מכל מלאכה, כדי שיתעסקו למלאכת שמים ובעבודתו, ובזה ינצלו מפגעיו, מלבד הטעם המפורש בכתוב: כי בו שבת מכל מלאכתו. וע"כ תקנו לומר: ואני תפלתי וגו'; שנתפלל ונתחנן לפניו: יהי רצון מלפניו, שתהא תפלתינו בו בעת רצון, ושתקובל תפלתינו ועבודתנו לפניו
בימים נוראים וביום טוב > יג מידות

יש מקומות שנהגו ע"פ האר"י שמראש השנה ועד יום הכיפורים וכן ב'הושענא רבה' וכן בשלושת הרגלים, לאחר פתיחת הארון וקודם הוצאת הספר תורה, אומרים י"ג מידות של רחמים, כחלק מההוספות שנהגו להוסיף בימים נוראים, ימי הרחמים.  ויש נוהגים הוספות אלו רק בחלק מהימים הנ"ל או שלא לאומרם כלל.  לאחר מכן נהגו להוסיף תפילה מיוחדת של בקשות.
אתה הראת

בשמחת תורה, קודם שמוציאים את ספרי התורה להקפות, נוהגים לומר מספר פסוקים שמתחילים בפסוק 'אתה הראת לדעת' (ספר דברים, פרק ד', פסוק ל"ה), כאשר כל פסוק נאמר על ידי החזן או אחד מהקהל והציבור חוזרים אחריו.
וכך מתואר המנהג במהרי"ל:
קודם הוצאת ספר תורה אומר השליח ציבור אתה הראית, והציבור עונים אחריו כל פסוק. וכשמגיע ל'כי מציון תצא תורה' מוציאין כל הספרי תורה
יש סדרים שונים לפסוקים במנהגי אשכנז המערבי והמזרחי, ובכתבי יד יש המון סדרים שונים.
סדר הכנסת הספר תורה לארון

בימות החול, נחלקו המנהגים מתי להחזיר את ספר התורה.  בנוסח אשכנז ובתכלאל (וכן נהגו בנוסח רומניא ובנוסח קטלוניה), מחזירים את ספר התורה מיד, קודם אשרי השני. בנוסח ספרד ובנוסח הספרדים, מחזירים את ספר התורה רק אחרי קדיש תתקבל, ובראש חודש ובחול המועד מחזירים אחרי ובא לציון קודם הקדיש שלפני מוסף. בנוסח איטליה, מחזורים את ספר התורה בין אשרי השני לבין ובא לציון.  בשבת, נוהגים בכל הקהילות להחזיר את ספר התורה אחרי אשרי, מיד לפני תפילת מוסף.
נהגו שהפותח את הארון ומוציא את ספר התורה הוא מחזירו לארון לאחר הקריאה. החזן (ויש הנוהגים שהמגביה) מוליך את הספר מהבימה לכיוון ארון הקודש, ואומר את הפסוק 'יהללו את שם ה' כי נשגב לבדו, והקהל אומרים אחריו 'הודו על ארץ ושמים' וגו'. בשעת הולכת הספר ביום חול וביום טוב, נוהגים בנוסח אשכנז ונוסח ספרד לומר את מזמור 'לדוד מזמור', ובשבת נוהגים בנוסח אשכנז, נוסח ספרד ונוסח הספרדים לומר את המזמור 'הבו לה' בני אלים'.
כשמגיע סמוך לארון הקודש מוסר המוליך את הספר לידי המוציא שמחזירו למקומו בארון.
בעת הכנסת הספר לארון נהגו בקהילות האשכנזים לומר את הפסוקים:
'וּבְנֻחֹה יֹאמַר שׁוּבָה יְהוָה רִבְבוֹת אַלְפֵי יִשְׂרָאֵל' קוּמָה יְהוָה לִמְנוּחָתֶךָ אַתָּה וַאֲרוֹן עֻזֶּךָ כֹּהֲנֶיךָ יִלְבְּשׁוּ צֶדֶק וַחֲסִידֶיךָ יְרַנֵּנוּ. בַּעֲבוּר דָּוִד עַבְדֶּךָ אַל תָּשֵׁב פְּנֵי מְשִׁיחֶךָ. כִּי לֶקַח טוֹב נָתַתִּי לָכֶם תּוֹרָתִי אַל תַּעֲזֹבוּ. עֵץ חַיִּים הִיא לַמַּחֲזִיקִים בָּהּ, וְתֹמְכֶיהָ מְאֻשָּׁר. דְּרָכֶיהָ דַרְכֵי נֹעַם וְכָל נְתִיבוֹתֶיהָ שָׁלוֹם. הֲשִׁיבֵנוּ יְהוָה אֵלֶיךָ וְנָשׁוּבָה חַדֵּשׁ יָמֵינוּ כְּקֶדֶם
בנוסח הספרדים, נוסח איטליה, נוסח רומניא ובתכלאל אומרים לקט פסוקים אחר, כאשר כל נוסח שונה מחברו.
לקריאה נוספת

הוצאת ספר תורה,  באתר ויקיטקסט
פרופ' רות לנגר, "שלבים קדומים בההפתחותה של הוצאת התורה והכנסתה בבית הכנסת בימי הביניים: עיון בטקסים של סדר רב עמרם גאון ושל מסכת סופרים", הרב פרופ' יוסף תבורי, כנישתא 2 (עמ' צט-קיח), רמת גן: אוניברסיטת בר-אילן, 2003-ה'תשס"ג (להורדה מאתר Academia.edu, בהרשמה)
הערות שוליים

↑  בנוסח אשכנז המערבי, פותחים את הארון לאבינו מלכנו רק בשחרית של ראש השנה ולכל תפלות יום כיפור, אבל לא במנחה של ראש השנה ושאר תפילות עשרת ימי תשובה.  לא אומרים "שמע קולינו" בסליחות במנהג אשכנז המערבי כלל.
↑  בקהילות אשכנז המערבי, פותחים את הארון למשך כל חזרת הש"ץ של תפלות שחרית ומוסף בראש השנה, ובכל תפלות יום כפור, אלא שהוא נסגר בשעת קדושה וברכת כהנים, וכן בחלק מעלינו בחזרת הש"ץ של מוסף, ראו לוח מנהגי בית הכנסת לבני אשכנז לשנת תש"ף, בתוך ירושתנו יא, עמ' 5. גם בנעילה הוא נסגר לקדושה ולברכת כהנים.
↑  עיין לעיל לגבי מנהג אשכנז המערבי.
↑  לפי מנהג אשכנז המזרחי, הוא נאמר רק בשני וחמישי, ולא בימי תענית שחלים בשאר ימי השבוע.  לפי מנהג אשכנז המערבי, הוא נאמר בכל תענית ציבור, ואפילו בתשעה באב (אף על פי שאין אומרים למנצח).  יש בקהילות אשכנז המערבי שאומרים אותו בערב יום טוב או באסרו חג שחלים בשני וחמישי למרות שנוהגים שלא לומר למנצח. בקהילות הספרדים, לא אומרים למנצח בכל יום שאין אומרים תחנון, וממילא לא אומרים גם אל ארך אפים בימים אלו.
↑  הנוסחאות המובאות כאן הם על פי סידור שפה ברורה, רעדלהיים תקצ"ב, דף מא ע"ב.
↑  סדר עבודת ישראל, רעדלהיים תרכ"ח, עמ' 119.
↑  וכן נהגו בנוסח פרובאנס לאומרו רק בשבת.
↑  מדריך למנהג אשכנז המובהק, עמ' 24.
↑  סידור ר' אליה בחור, מנטובה שכ"ב, דף מט ע"א, וראו גם תפילה ופיוט במחזור נירנברג, ירושלים תשס"ח, עמ' 6..
↑  יש חילוקי מנהגים בין הקהילות בדיוק איזה פסוקים לומר.
↑  ספר תהלים, פרק ס"ט, פסוק י"ד.
↑  דניאל גולדשמידט ויונה פרנקל, מחזור סוכות, ירושלים תשמ"א, עמ' 434-435 ובהערות בתחתית העמודים שם.
↑  פסוקים אלו לא מופיעים בסידורי אשכנז הישנים, עיין לדוגמה סידור ר' אליה בחור, מנטובה שכ"ב, דף לב ע"ב, והוא לא נאמר בנוסח איטליה, בנוסח רומניא ובתכלאל. בנוסח הספרדים, אומרים מזמור לדוד בשבת, אבל לא אומרים לדוד מזמור בחול.
↑  חלק מהפסוקים מופיעים בקצת סידורי אשכנז הישנים וחלקם לא.  עיין לדוגמה סידור ר' אליה בחור, מנטובה שכ"ב, דף לב ע"ב שמופיע כל הפסוקים חוץ מהאחרון; לעומת זה, בסידור פראג רע"א, דף סא ע"ב, מופיע רק יהללו בלי שום פסוקים.
↑  ספר במדבר, פרק י', פסוק ל"ו.
↑  ספר תהלים, פרק קל"ב, פסוק ח'.
↑  ספר תהלים, פרק קל"ב, פסוק ט'.
↑  ספר תהלים, פרק קל"ב, פסוק י'.
↑  ספר משלי, פרק ד', פסוק ב'.
↑  ספר משלי, פרק ג', פסוק י"ח.
↑  ספר משלי, פרק ג', פסוק י"ז.
↑  מגילת איכה, פרק ה', פסוק כ"א.
| ספר תורה |
| --- | --- | --- |
| כתיבת סת"ם | כתב סת"ם • דיו סת"ם • קלף • גוויל • סופר סת"ם • שרטוט בסת"ם • כתיבת ספרי תורה, תפילין ומזוזות • מכון סת"ם |  |
| קריאת התורה | הוצאת ספר תורה • אתה הראת • ויהי בנסוע • בריך שמיה • קריאת התורה • בעל קורא • עלייה לתורה • ברכו • ברכות התורה • הגבהה • גלילה • מי שברך |  |
| צורת האותיות | קרי וכתיב • אותיות גדולות וקטנות בתנ"ך • אותיות תלויות • אותיות נקודות • תיוג |  |
| נוסח התורה | מסורה • נוסח המסורה • כתב יד לנינגרד • כתר ארם צובא • כתר דמשק • תנ"ך קניקוט • ספר תאגי • ווי העמודים |  |
| מצוות ואיסורים | מצוות כתיבת ספר תורה • קריאת התורה  • תלמוד תורה |  |
| מנהגים | הכנסת ספר תורה • היכל • ארון קודש • יד • מעיל • עצי חיים • וימפל • בדיקת מזוזות, תפילין וספרי תורה |  |
הוצאת הספר תורה מהארון נעשית על פי רוב לקיום מצוות 'קריאת התורה'
הקפות בבית הכנסת כשברקע הארון קודש הפתוח, ציור משנת 1937 לערך. ציור מאת שלום קובושווילי ז"ל, הקפות שמחת תורה כפי שהיה נהוג  בקרב קהילות היהודים  בגאורגיה
משה טלמון

| --- | --- |
אין תמונה חופשית
 לידה:  1950 (בן 74 בערך) 
 ענף מדעי:  פסיכולוגיה, פסיכולוגיה חיובית, פסיכותרפיה, ייעוץ פסיכולוגי 
 מקום לימודים:  אוניברסיטת פנסילבניה 
 
משה טלמון  יליד קיבוץ בית אלפא (1950) הוא פסיכולוג קליני, מומחה ומדריך בפסיכותרפיה ופסיכודיאגנוסטיקה, וממייסדי שיטת טיפול פסיכולוגי בו מתקיימת פגישה טיפולית אחת יחידה (SST - single session therapy).
לימודים וקריירה

משה טלמון השלים את הדוקטורט שלו באוניברסיטת פנסילבניה כפסיכולוג קליני (1982). את ההתמחות שלו עשה בבית החולים לילדים ובמרכז לייעוץ לילד בפילדלפיה (PCGC) תחת הנחייתו של פרופ' סאלוודור מינושין (Salvador Minuchin) ואחרים. טלמון שימש כמנהל קליני במרכז הקיבוצים לטיפול בילד ובמשפחה (ת.ל.ם) בחדרה וכרכז השתלמויות מחו"ל של מרכז ההדרכה של התחנה בסמינר הקיבוצים בתל אביב.
כיום הוא מנחה סדנאות בכל רחבי העולם (ארצות הברית, קנדה, אנגליה, אוסטרליה ניו זילנד, יפן וסינגפור) וגם משמש כמרצה בתוכנית הבינלאומית של אוניברסיטת תל אביב ומלמד סמינר אמפירי בחקר האושר בלימודי תואר שני וכן קורסים בפסיכותרפיה ופסיכולוגיה חיובית במכללה האקדמית תל אביב-יפו ובמרכז האקדמי רופין. הוא הקים את המרכז הבינלאומי ל-SST בתחילה בסן פרנסיסקו.
טלמון פועל בהרצליה להקמת רשת בינלאומית שמנגישה באופן מיידי, באמצעות הרשתות החברתיות את המפגש בין מטפלים למטופלים, באופן שמאפשר טיפול, ייעוץ, הדרכה או פתרון בעיות מיידי, ממוקד אשר מותאם לצרכיו של כל אחד ואחת על פי אופיים ואמנותם.
ספריו שיצאו לאור בארצות הברית תורגמו לשפות רבות וביניהם לעברית: "תרפיה בפגישה אחת" ו"שווה לכל נפש". לאחרונה יצא ספר חדש יצא בעריכתם של מייקל הוייט ומשה טלמון שבו שורה של פסיכותרפיסטים בעולם מסכמים את ניסיונם וממציאהם מטיפולים של פגישה אחת בכל רחבי העולם: בסין, בארצות הברית, באוסטרליה, באנגליה ובקנדה.
ספריו

טלמון, מ. שווה לכל נפש: הדרך הקצרה לפסיכותרפיה יעילה. ספרי ידיעות אחרונות, 1996.
Talmon, M. Single Session Therapy: Maximizing the Effect of the First (and often Only) Therapeutic Encounter. San Francisco, Jossey – bass, 1990.
Talmon, M. Single Session Solution: A Guide to Practical, Effective and Affordable Therapy. New York, Addison – Wesley, 1993.
Hoyt, M.& Talmon, M.(editors) Capturing the Moment: Single Session Therapy and Walk-In Services, Crown House Publishing, 2014.
מאמרים שכתב

טלמון משה. (1982) "המעבר ללינה משפחתית: סיכויים וסיכונים להתפתחות הילד ותפקידי המשפחה", שדמות, 18.
Kaffman, M., Talmon, M. (1982) “The Crisis of Divorce: An opportunity for constructive change “ International Journal of Family Therapy. 4, 420-433,.
Wood, B., Talmon, M. (1983) “Family Boundaries in Transition: A search for alternatives. Family Process.” 22, 347-357.
Rosenbaum, R., Hoyt, M., Talmon, M. (1990) “The Challenge of Single Session Therapies: Creating Pivotal Moments” in R. Wells and V. Giantetti (Eds.). The Handbook of Brief Therapies. N.Y.: Plenum,
Hoyt, M., Rosenbaum, R. & Talmon, M. (1992). “Planned Single-Session Therapy.” In S. Budman, M Hoyt, S. Friedman (Eds.). The First Session Brief Psychotherapy. New York: Guilford, pp. 59-86.
Rosenbaum, R., Talmon, M. & Hoyt, M. (1993). “Heavy Ideals: A strategic single-session intervention for achieving weight loss through increasing autonomy” In Wells, R. & Gianetti, V. (Eds.). Casebook of the Brief Psychotherapies. New York: Plenum.
Talmon, M. (2014) When less is More: 25 years of Maximizing the Effect of Every (and Often Only) Session. In Hoyt & Talmon(eds.), Capturing the .Moment: Single-Session Therapy and Walk-in Services, Crown House Publishers
Talmon, M., Hoyt, M.F. (2014), Moments are Forever. In Hoyt & Talmon (eds.) Capturing the Moment: Single-Session Therapy and Walk-in Services. Crown House Publishers.
הערות שוליים

↑  צחי כהן, שיטה חדשה: טיפול פסיכולוגי בפגישה אחת, באתר ynet, 8 באוקטובר 2009, ביקורת ואיכות חיים
↑  Talmon, Moshe (1990). Single Session Therapy: Maximizing the Effect of the First (and often Only) Therapeutic Encounter. San-San Francisco: Jossey – bass.
| --- | --- |
בקרת זהויות :  NLI: 987007268854505171  PLWABN: 9810659871305606  ISNI: 0000 0000 8458 3223  LCCN: n90631696  NKC: mub20191048140  NLK: KAC201105942  NTA: 088188183  SUDOC: 235718521  VIAF: 98251437   WorldCat (עם VIAF): 98251437 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "משה טלמון".
מיס איי

| --- | --- |

 מקום הקמה:  סיאול 
 מוקד פעילות:  קוריאה הדרומית
 תקופת הפעילות:  2010–2018 (כ־8 שנים)
 סוגה:  פופ, קיי-פופ, דאנס-פופ
 חברת תקליטים:  J. Tune Entertainment
 שיתופי פעולה בולטים:  JYP Nation
 האתר הרשמי
 חברות
 פיי מין סוזי
 חברות לשעבר
 ג'יאה
 
מיס איי (אנגלית: miss A, קוריאנית 미스에이) היא להקת בנות דרום קוריאנית הפועלת תחת החברה של סוכנות האמנים JYP Entertainment.
היסטוריה > רקע

הלהקה מיס איי התפרסמה עוד לפני הופעת הבכורה הרשמית שלהן. בשנת 2009 החלו להופיע שמועות על יציאתה של להקת בנות חדשה, חברות הלהקה התפרסמו דרך סרטונים והופעות אורח במדיה הסינית, ונודעו בכישרון הריקוד שלהן. הן כונו "האחיות JYP" באופן לא רשמי. חברות הלהקה השתנו והוחלפו במשך תקופה, לבסוף התפרסמה הודעה רשמית שהרכב סופי של הלהקה, שיכלול שלוש חברות, יצא תחת השם מיס איי. בהמשך הצטרפה מין, והלהקה הופיעה לראשונה בתחילת יולי, 2010.
היסטוריה > 2010: הופעת הבכורה

בתאריך ה-1 ביולי 2010, יצא הסינגל הראשון של הלהקה: "Bad but Good". הסינגל כלל את השיר "Bad Girl Good Girl" אותו קידמו מיס איי בתוכניות המוזיקה הקוריאניות. השיר הגיע לראש מצעדי המוזיקה, וזיכה את הלהקה בפופולריות רבה, מאחר שניצח אמנים מבוססים וותיקים יותר במצעדי המוזיקה. הפופולריות הגבוהה שצברו, הובילה להקמת מועדון המעריצים הרשמי בשלב מוקדם, בסוף חודש יולי הודיעו הבנות על שם מועדון המעריצים שלהן: "Say A". בתאריך ה-27 בספטמבר של אותה שנה, יצא הסינגל השני של הלהקה: "Step Up". השיר אותו קידמה הלהקה היה "Breath". השיר ביסס את מעמדה החיובי של הלהקה בזכות תנועות הריקוד והקצב המקוריים שלו, ויצר להן תדמית של להקה חדשנית. באותה שנה, זכתה הלהקה בפרס שיר השנה בטקס פרסי המוזיקה הקוריאנית על השיר "Bad Girl Good Girl".
בדצמבר, חברו מיס איי לאמנים מקליטים נוספים תחת החברה JYP Entertainment. החברה כינתה את שיתוף הפעולה של אמניה בשם: "JYP Nation". האמנים העלו הופעה משותפת בחג המולד, ובנוסף, הקליטו את הסינגל "This Christmas" ביחד.
היסטוריה > 2011: פעילויות סולו ואלבום ראשון

בחצי הראשון של 2011 השקיעו חברות הלהקה בקריירות הסולו שלהן. סוזי השתתפה בסדרה "Dream High" בתפקיד הראשי, מין הייתה חברה קבועה בפאנל התוכנית "100 מתוך 100" וג'יאה הופיעה בקליפ של הצמד M&D. כמו כן הוציאה הלהקה סינגל חדש בשם "Love Alone" ב-2 במאי .
ביולי, 2011, הודיעו מיס איי על יציאת אלבומן הראשון, "A Class", ב-18 ביולי.
האלבום שיצא הכיל בתוכו 3 סינגלים שיצאו עוד לפניו - "Bad But Good", "Step Up", "Love Alone" וסינגל חדש נוסף "Goodbye Baby" שזכה להצלחה רבה.
כמו כן, יצאו גרסאות בסינית לשירים "Bad Girl Good Girl", "Breathe", "Love Again", "Goodbye Baby" אשר נמכרו בנוסף לשירים באלבום במהדורה יוקרתית לטאיוואן.
היסטוריה > 2012: 2 מיני אלבומים

בפברואר 2012 הוציאו מיס איי את המיני אלבום הראשון שלהן "Touch" ובאותו יום גם יצא הקליפ החדש "Touch", האלבום והקליפ זכו להצלחה רבה ומכירות האלבום היו הגבוהות ביותר מבין שאר האלבומים של מיס איי. התגובות על האלבום היו חיוביות, כדוגמת EY Magazine שנתנו לאלבום ציון 4.9 מתוך 5.
באוקטובר של אותה שנה הוציאו מיס איי את המיני אלבום השני שלהן "Independent Women Part III" ובראשו הסינגל "I Don't Need a Man", האלבום נוצר בהשראת הלהקה דסטיניז צ'יילד ונועד כדי לחלוק כבוד לשיר שלהן "Independent Women".
היסטוריה > 2013: פעילות סולו ואלבום שני

פיי בתחילת השנה השתתפה התוכנית "מאסטר שף" בקוריאה בעונת הסלברטיים וזכתה מקום שני בנוסף לכך לאחר סיום העונה של "מאסטר שף" בקוריאה פיי השתתפה בתוכנית "רוקדים עם כוכבים" עונה שלישית וזכתה במקום הראשון.
מין השתתפה ביחד עם מינהיוק מביטובי בסיטקום "Reckless Family 2".
סוזי שחקה בתפקיד ראשי לדרמה "הספר המשפחתי של גו" יחד עם השחקן לי סונג ג'י שזכתה לפרסים רבים.
ג'יה השתתפה במספר רב של פרקים לתוכנית האירוח "Let's Go Dream Team 2", התחילה את קריירת המשחק שלה בדרמה "One and a Half Summer" ביחד עם ניקהון מהלהקה 2PM אשר נמצאת גם כן תחת החברה JYP Entertainment כאשר הלהקות בחברה נמצאים בקשרים קרובים ג'יה גם כן הופיעה עם הזמרת IVY בקידומים שלה לשיר I dance.
ב-6 בנובמבר 2013 יצא השיר HUSH כאשר עשו איתו את ההופעה הראשונה שלו ב-7 בנובמבר בתוכנית M! Countdown, ניצחונן הראשון עם השיר HUSH היה בתאריך 7 בנובמבר 2013 בתוכנית Inkigayo.
ב-8 בדצמבר 2013 מייס איי סיימו את קידומי האלבום בקוריאה והתחילו לקדם בסין.
בדצמבר JYP Entertainment פירקה את התת-חברה שלה AQ Entertainment שמייס איי עד 2013 היו רשומות בה ולכן עכשיו הן רשומות עכשיו אך רק בחברה JYP Entertainment לעומת ה3 שנים שהן היו רשומות תחת 2 החברות.
חברות הלהקה

| --- | --- |
 וואנג פיי פיי (סינית: 王霏霏) שם במה: פיי  תאריך לידה: 27 באפריל 1987  מקום לידה: הָאיְקוֹאוּ, האינאן, סין  מידע נוסף: דוברת מנדרינית, קנטונזית, קוריאנית ואנגלית.  התגלתה בידי צייד כישרונות בשנת 2007.  הופיעה בקליפ "My Color" של 2PM.   מאנג ג'יאה (סינית: 孟佳) שם במה: ג'יאה  תאריך לידה: 3 בפברואר 1989  מקום לידה: חונאן, סין  מידע נוסף: דוברת מנדרינית, קוריאנית ואנגלית.  התגלתה באמצעות אודישן ב-2007.  הופיעה בקליפ "My Color" של 2PM.:  לי מין יוֹנג (קוריאנית: 이민영) שם במה: מין  תאריך לידה: 21 ביוני 1991  מקום לידה: סיאול, קוריאה הדרומית  מידע נוסף: דוברת קוריאנית ואנגלית.  גרה במנהטן, ניו יורק במשך 6 שנים.  התאמנה בחברת הכישרונות JYP במשך 8 שנים, עד שהצטרפה ללהקה.   באה סוזי (קוריאנית: 배수지) שם במה: סוזי  תאריך לידה: 10 באוקטובר 1994  מקום לידה: קוואנגג'ו, קוריאה הדרומית  מידע נוסף: החלה את דרכה כדוגמנית.
ראו גם

קיי-פופ
הערות שוליים

↑  הכירו את הוונדר גילרס הסיניות: האחיות JYP? כתבה באתר הרכילויות Allkpop.
↑  הלהקה החדשה מיס איי מתחרות על המקום הראשון מול זמרים ותיקים מהן כתבה באתר החדשות ג'ונגאנג אילבו.
↑  מיס איי מפרסמות את השם הרשמי של מועדון המעריצים כתבה באתר הרכילויות Allkpop.
↑  מיס איי זוכות בפרסים כתבה בפורטל Soompi
↑  מיס איי חושפות את רשימת השירים ועטיפת האלבום החדש שלהן Allkpop.
| --- | --- |
בקרת זהויות :  GND: 1346151407  MusicBrainz: 5676c373-0569-4e64-9ac7-1ece03891334